cyanic-selkie/wikianc huggingface dataset:
Edith av Skottland
Ekteskap
Edith hadde en liten medgift, men det omfattet en del rettigheter til noe gods. De meste av hennes eiendommer var gitt som med gift fra land som tidligere ble holdt av Edith av Wessex. I tillegg ga Henrik betydelige eiendommer i London til sin hustru, men bortsett fra å være sjenerøs, var det også en politisk handling for å vinne over de uregjerlige innbyggerne i London som tradisjonelt hadde vært trofaste tilhengere av sine Wessex-konger.
Dronning
Etter at Edith og Henrik ble gift den 11. november 1100 ved Westminster Abbey av erkebiskop Anselm ble hun kronet under navnet «Matilda», et helliget normannisk navn. Ved hoffet fikk hun og Henrik snart de angelsaksiske tilnavnene «Godric og Godiva». William av Malmesbury har fortalt at normannerne ved hoffet mislikte endringen i tonen som skilte seg fra hoffet til forgjengeren Vilhelm Rufus og hans bror, og at de anklaget Edith ved disse sarkastiske bemerkningene. Om de var for å presse Henriks angelsaksiske hustru ut av regjeringens sentrum var det ikke vellykket, i de neste atten årene var Edith tilstede ved kongens råd hvor de betydelige beslutningene ble tatt, og det var hun som ledet rådet når Henriks mange reiser gjorde at han var fraværende.
Hun fødte en datter, døpt Matilda, siden kjent under det tilsvarende navnet Maud, i februar 1102, og en sønn, William, i november 1103, som fikk tilnavnet Adelin, en latinisert normansk utgave av det gamle angelsaksiske Ætheling i betydningen kronprins. Som dronning bodde Edith hovedsakelig ved Westminster, men tidvis fulgte hun sin ektemann på hans reiser rundt i England, og i tiden rundt 1106-1107 besøkte hun antagelig Normandie sammen med ham. Hun hadde også i en form for visekongelig posisjon når Henrik ikke var tilstede ved hoffet. Under investiturstriden (1103-1107), fungerte Edith som megler mellom Henrik og hans strid med den uforsonlige erkebiskop Anselm. Hun skrev flere brev under Anselms fravær, først spurte hun ham om råd og om å komme tilbake, og senere i økende grad som megler. I 1111 er det bekreftelse på et segl som ble benyttet av Edith for å verifisere et dokument. Dette er det første bruken av et segl av en europeisk dronning.
Isabelle Bégard
Isabelle Boéri-Bégard (født 7. juli 1960), fransk fekter som deltok i de olympiske leker 1980 i Moskva.
Edith av Skottland
Dronning
Hennes hoff var fylt med musikere og poeter. Hun bestilte et verk fra en munk, antagelig Turgot av Durham, for å skrive en biografi om hennes mor som hadde blitt saliggjort. Hun var en aktiv dronning og som sin mor var hun kjent for sin fromhet for religion og de fattige. William av Malmesbury forteller at hun kom barfotet til kirken i løpet av fasten, og at hun vasket og kysset hendene til de syke. Hun viste en særlig interesse for spedalske, og opprettet minst to sykehus for spedalske, inkludert den institusjonen som senere ble tilknyttet sognekirken til St Giles-in-the-Fields i London. Hun var også kjent som patron av kunsten, spesielt musikk. Hun støttet også i tiden 1106-1118 munken Bendeits versjon av helgenfortellingen om sankt Brendans sjøreiser.
Isabelle Bégard
Bégard ble olympisk mester i fekting under Sommer-OL 1980 i Moskva. Hun var med på det franske laget som vant lagkonkurransen i florett for damer foran Sovjetunionen og Ungarn. De andre på laget var Brigitte Gaudin, Véronique Brouquier, Pascale Trinquet og Christine Muzio.
Edith av Skottland
Død
Edith døde den 1. mai 1118 ved Westminster Palace. Hun ble gravlagt i Westminster Abbey. Bort imot umiddelbart dukket opp rykter om mirakler ved hennes grav. I årene med uro og innbyrdeskrig over den engelske tronen etter at Henrik døde, var det en kampanje å sverte minnet av Edith ved å si at hun aldri burde ha giftet seg med kongen ved å hevde at hun faktisk hadde tatt løftet som nonne, og dette fikk antagelig betydning for at hun aldri ble helgenerklært som sin mor.
Etter sin død ble hun husket som «den gode dronning». Det er antatt at hun var identiteten, eller iallfall en av kandidatene, til «Fair Lady», den gode frue, som er nevnt i hvert vers i barnerimet London Bridge Is Falling Down, ettersom hennes navn var knyttet til byggingen av bruer i London. I et dikt av Marbodius av Rennes (død 1123) omtales Edith i panegyriske vendinger som kvinne uten motstykke og med stemme som honning, «fluent, honeyed speech»:
Barn
Edith og Henrik hadde følgende barn:
Henrik giftet seg på nytt etter Edith med Adeliza av Louvain, men dette ekteskapet ble barnløst.
Oral (Kasakhstan)
Oral eller Uralsk (kasakhisk: Орал; russisk: Уральск) er en by i nordvestre Kasakhstan, ved elven Ural, nær grensen mot Russland. Den har omkring 195.500 innbyggere (1999) og er hovedstad i Vest-Kasakhstan oblast.
Byen ble grunnlagt av kosakker i 1613. Byen het da Jaitsk, etter Uralflodens daværende navn, Jaik. Da elven fikk det nye navn Urali 1775 skiftet også byen navn til Uralsk.
Ettersom byen befinner seg ved Urals vestre bredd tilhører den geografisk Europa. Dens beliggenhet har gjort den til en viktig handelsplass og gennomfartsport for trafikk mellom Europa og Asia.
Korado Korlević
Korado Korlević (født 19. september 1958 i Poreč, Kroatia) er en kroatisk astronom. Korlević er en profilert oppdager av asteroider og kometer. Per januar 2007 har han oppdaget 1197 asteroider, som rangeres fra 7364 Otonkučera til (137971) 2000 CQ39). Han har også oppdaget de to kometene 183P/Korlević-Jurić og 203P/Korlević.
Meukow
Meukow er et konjakkhus.
De er kjent for å inneha mye svært gammel konjakk av høy kvalitet.
Historie
Den russiske tsar Alexander II sendte i 1862 de to tyske brødrene Auguste-Christophe og Gustave Meukow til Cognacregionen for å velge ut konjakk til tsaren, samt å sikre tilgangen til konjakk.
Brødrene likte seg godt i regionen, og fikk gode kontakter her, og 1. august 1862 etablerte de konjakkhuset Meukow sammen Charles Levoire. Eksporten gikk hovedsakelig til Russland og Norden. I 1880 ble også engelskmannen Thomas Shepherd partner.
Sent på 1800-tallet ble huset overtatt av Gustave Kleabish huset. Han var av tysk opprinnelse, noe som førte til at eiendommen ble beslaglagt da 1. verdenskrig brøt ut. Etter krigen overtok Shepherd igjen konjakkhuset.
Brigitte Gaudin
Brigitte Gaudin (født 15. april 1957 i Bordeaux), fransk fekter som deltok i de olympiske leker 1976 i Montréal, 1980 i Moskva og 1984 i Los Angeles.
Meukow
Historie
På 1970-tallet slet store deler av konjakkbransjen med synkende salg, og mange små aktører ble kjøpt opp av større. Dette skjedde også med Meukow, som ble kjøpt opp av CCG (Compagnie Commerciale de Guyenne), som også har kjøpt opp flere andre mindre konjakkhus. Meukow fikk lov å drive som de hadde gjort tidligere, og under samme navn. CCG var stiftet av Michel Coste, tidligere direktør hos Otard. En følge av dette oppkjøpet var bruken av en svart panter, som den dag i dag preger flaskene fra Meukow. Meukow ble også i stor grad flaggskipet til CCG, på grunn av sin styrke innen gamle konjakker av høy kvalitet.
Brigitte Gaudin
Gaudin ble olympisk mester i fekting i Sommer-OL 1980 i Moskva. Hun var med på det franske laget som vant lagkonkurransen i florett for damer foran Sovjetunionen og Ungarn. De andre på laget var Isabelle Bégard, Véronique Brouquier, Pascale Trinquet og Christine Muzio.
Ole Skirstad
Ole Skirstad (født 8. oktober 1915 i Trondheim, død 12. juli 1986 samme sted) var en norsk advokat, politiker og skribent.
Brigitte Gaudin
Fire år tidligere, i Sommer-OL 1976 i Montréal, vant hun en sølvmedalje i lagkonkurransen i florett med det franske laget som kom på andreplass bak Sovjetunionen.
Meukow
Historie
I 1989 solgte Meukow en flaske konjakk fra revolusjonsåret 1789 for FRF 100.000.
Ole Skirstad
Han tok artium i 1933, befalsskolen for feltartilleriet i 1934 og juridisk embedseksamen høsten 1938. Han var sakførerfullmektig hos sin far, overrettssakfører Otto Skirstad, i Trondheim og overrettssakfører Skjoldulf Malm i Narvik frem til han selv fikk bevilling som overrettssakfører i 1941 og etablerte egen sakførerforretning i Trondheim i 1942. I fem måneder i 1941 var Skirstad også dommerfullmektig ved Orkdal sorenskriverembede. I 1942 ble han fengslet av okkupasjonsmakten.
Skirstad påtok seg også offentlige verv, blant annet som formann i Trondheim skattetakstutvalg 1948–1949, formann i Trondheim overligningsnemnd 1959–1971 og medlem av Trondheim bystyre for Høyre 1960–1963. Han var formann i Sør-Trøndelag Høyre 1966–1967. Han var redaktør for bladet Skattebetaleren fra 1963, styreformann i Spareskillingsbanken fra 1964, styremedlem i Sparebankforeningen i Norge og ordfører i representantskapet i Adresseavisen.
Skirstad var redaktør og forfatter av to bøker om okkupasjonstiden i Norge.
Pedro Soares
Pedro Soares (født 10. august 1974) er en portugisisk judoka.
Han representerte Portugal under Sommer-OL 2000 i Sydney, der han ble utslått i omspillet.
Dores de Guanhães
Dores de Guanhães er en kommune i delstaten Minas Gerais i sørøstregionen av Brasil.
LokalBrugsen
LokalBrugsen er navnet på de minste butikker i Coop Danmark-familien.
Kjeden, som ble dannet i 1995, består av ca. 20 nærbutikker, som hovedsakelig er plassert i mindre byer, samt i utkanten av de større byene. Butikkenes sortiment er begrenset sammenlignet med de større supermarkeder. Butikkene har typisk åpent alle ukens dager. Noen av butikkene er eiet av Coop, mens andre er selvstendige samvirkelag.
RS 82 «Øivind Lorentzen»
RS «Øivind Lorentzen» (RS 82) er en tidligere redningsskøyte som ble bygget for Redningsselskapet i 1972 ved Smedvik Mek. Verksted AS og Volda Mek. Verksted.
Skøyta ble først stasjonert i Havøysund i Finnmark, og har siden tjenestegjort ved flere stasjoner langs norskekysten. Frem til 2007 var «Øivind Lorentzen» i tjeneste som redningsskøyte og berget 60 personer fra «den visse død», 69 fartøyer fra totalforlis, og ga assistanse til totalt 1822 fartøy.
Skøyta ble finansiert med midler fra Øivind Lorentzen Skipsrederi A/S, og ble oppkalt etter daværende skipsreder Øivind Lorentzen. I 2007 kjøpte hans sønn Erling Lorentzen redningsskøyta av Redningsselskapet i anledning farens 90-årsfeiring. Den ble samtidig omdøpt til «Norte II», og satt i trafikk som lystbåt ved Rio de Janeiro i Brasil.
Ivano Wegher
Ivano Wegher (født 14. mai 1959) er en italiensk tidligere skihopper som konkurrerte internasjonalt i årene 1972-1983.
Wegher deltok fem ganger i den tysk-østerrikske hoppuka, med 58. plass i 1978/79 som beste sammenlagtplassering. Han greide ikke å komme blant de 15 beste og ta poeng i verdenscupen, som startet opp sesongen 1979/80 - hans beste verdenscupresultat var 23. plass i Gstaad 29. februar 1980.
Plasseringer i junior-EM (1974-1976) og junior-VM (1977):
Sammenlagtplasseringer i den tysk-østerrikske hoppuka:
Carnots teorem (termodynamikk)
Carnots teorem, utviklet i 1824 av Nicolas Léonard Sadi Carnot, også kalt Carnots regel, er et prinsipp som angir grenser for maksimal effektivitet enhver varmekmotor kan oppnå. Effektiviteten til en Carnot-motor avhenger utelukkende av temperaturene i de varme og kalde reservoarene.
Carnots teorem sier at alle varmemotorer mellom to varmereservoarer er mindre effektive enn en Carnot varmekraftmaskin som opererer mellom de samme reservoarene. Hver Carnot-varmekraftmaskin mellom et par varmereservoarer er like effektiv, uavhengig av arbeidsstoffet som brukes eller driftsdetaljene.
Maksimal effektivitet er forholdet mellom temperaturforskjellen mellom reservoarene og temperaturen til det varme reservoaret, uttrykt i ligningen, hvor TC og TH er de absolutte temperaturene i henholdsvis de kalde og varme reservoarene, og effektiviteten \eta er forholdet mellom arbeidet som gjøres av motoren og varmen som trekkes ut av det varme reservoaret.
Carnots teorem er en konsekvens av termodynamikkens andre lov. Historisk var den basert på moderne kaloriteori, og gikk foran etableringen av den andre loven.
Bevis
Beviset for Carnot-teoremet er et bevis på motsigelse, eller reductio ad absurdum, som illustrert i figuren som viser to varmemotorer som kjører mellom to magasiner med forskjellig temperatur. Varmemotoren med mer effektivitet (\eta_M) kjører en varmemotor med mindre effektivitet (\eta_L), forårsaker sistnevnte til å fungere som en varmepumpe. Dette paret av motorer mottar ingen utvendig energi, og opererer utelukkende på energien som frigjøres når varmen overføres fra det varme og til det kalde reservoaret. Imidlertid hvis, da vil nettovarmestrømmen være bakover, dvs. inn i det varme reservoaret:
Det er enighet om at dette er umulig fordi det bryter med den andre loven om termodynamikk.
Vi begynner med å verifisere arbeidsverdiene og varmestrømmen som er vist i figuren. Først må vi påpeke en viktig advarsel: motoren med mindre effektivitet (\eta_L) kjøres som varmepumpe, og må derfor være en reversibel motor. Hvis den mindre effektive motoren (\eta_L) er ikke reversibel, da kan enheten bygges, men uttrykkene for arbeid og varmestrøm vist i figuren vil ikke være gyldige.
Ved å begrense vår diskusjon til tilfeller der motor (\eta_L) har mindre effektivitet enn motor (\eta_M), vi er i stand til å forenkle notasjonen ved å vedta konvensjonen om at alle symboler, Q og W representerer ikke-negative størrelser (siden retningen på energistrømmen aldri endrer tegn i alle tilfeller der ). Bevaring av energi krever at for hver motor, energien som kommer inn, E_{in},må tilsvare energien som kommer ut, E_{out}:
Figuren er også i samsvar med definisjonen av effektivitet som \eta=W/Q_h for begge motorer:
Det kan virke rart at en hypotetisk varmepumpe med lav effektivitet blir brukt til å bryte den andre loven om termodynamikk, men verdien av kjøleskap er ikke effektivitet, W/Q_h,men ytelseskoeffisienten (COP) som er Q_c/W. En reversibel varmemotor med lav termodynamisk effektivitet, W/Q_h leverer mer varme til det varme reservoaret for en gitt mengde arbeid når det kjøres som varmepumpe.
Etter å ha konstatert at varmestrømningsverdiene vist i figuren er riktige, kan Carnos teorem bevises for irreversible og reversible varmemotorer.
Reversible motorer
For å se at hver reversible motor går mellom reservoarene T_1 og T_2 må ha samme effektivitet, anta at to reversible varmemotorer har forskjellige verdier på \eta, og la den mer effektive motoren (M) kjøre den mindre effektive motoren (L) som en varmepumpe. Som figuren viser vil dette føre til at varmen strømmer fra kulden til det varme reservoaret uten noe ytre arbeid eller energi, noe som bryter med den andre loven om termodynamikk. Derfor har begge (reversible) varmemotorene samme effektivitet, og vi konkluderer med at:
Dette er et viktig resultat fordi det hjelper med å etablere Clausius-teoremet, noe som innebærer at endringen i entropi er unik for alle reversible prosesser.,
over alle stier (fra a til b i V-T rommet). Hvis denne integralen ikke var baneuavhengig, ville entropi, S, miste statusen som en tilstandsvariabel.
Irreversible motorer
Hvis en av motorene er irreversibel, må (M) motoren være plassert slik at den reverserer den mindre effektive, men reversible (L) motoren. Men hvis denne irreversible motoren er mer effektiv enn den reversible motoren, (dvs. hvis), så er den andre loven om termodynamikk brutt. Og siden Carnot-syklusen representerer en reversibel motor, har vi den første delen av Carnots teorem:
Definisjon av termodynamisk temperatur
Effektiviteten til motoren er arbeidet delt på varmen som blir introdusert i systemet eller
hvor wcy er arbeidet som er utført per syklus. Dermed avhenger effektiviteten bare av qC/qH.
Fordi alle reversible motorer som opererer mellom de samme varmeresservoarene er like effektive, fungerer alle reversible varmemotorer mellom temperaturene T1 og T2 må ha samme effektivitet, noe som betyr at effektiviteten bare er en funksjon av de to temperaturene:
I tillegg en reversibel varmemotor som går mellom temperatureneT1 og T3 må ha samme effektivitet som en som består av to sykluser, en mellom T1 og en annen (intermediat) temperaturT2, og den andre mellom T2 og T3. Dette kan bare være tilfelle hvis
Derfor, hvis termodynamisk temperatur er definert av
da er funksjonen sett på som en funksjon av termodynamisk temperatur
og referansetemperaturen T1 har verdien 273.16. (Selvfølgelig kan enhver referansetemperatur og en hvilken som helst positiv numerisk verdi brukes - valget her tilsvarer Kelvin-skalaen.)
Det følger umiddelbart det
Erstatter ligningen ovenfor i den første ligningen i denne paragrafen gir et forhold for effektiviteten når det gjelder temperatur:
Anvendbarhet til brenselceller og batterier
Siden brenselceller og batterier kan generere nyttig strøm når alle komponenter i systemet har samme temperatur (T=T_H=T_C), de er tydeligvis ikke begrenset av Carnots teorem, som sier at ingen kraft kan genereres når T_H=T_C. Dette er fordi Carnos teorem gjelder motorer som konverterer termisk energi til arbeid, mens brenselceller og batterier i stedet omdanner kjemisk energi til arbeid. Likevel gir den andre loven om termodynamikk fortsatt begrensninger på konvertering av drivstoffcelle og batteri.
Audun Holme
Audun Holme (født 1938) er en norsk matematiker.
Holme tok graden cand.mag. i 1961 og cand.real. i 1964 ved Universitetet i Oslo, med hovedkarakter 1,25. I 1968 tok han en doktograden ph.d. ved Columbia University i New York, med avhandlingen Some Embedding and Projection Theorems in Formal Geometry. Veileder for doktograden var Heisuke Hironaka.
I 1972 ble Holme dosent i matematikk ved Universitetet i Bergen, med opprykk til professor i 1985. Fra 2009 har han vært professor emeritus.
Forskningen til Holme har fokusert på algebra og algebraisk geometri. Han har også vært aktiv innenfor matematisk pedagogikk (matematikkdidaktikk). Som vektlegger av forskningsformidling har Holme skrevet en rekke artikler til tidskriftet Tangenten, og han har også vært redaktør for Normat.
Holme har vært i styret for Norsk matematisk forening. Han er kjent for sin popularisering av matematikk i bokform, såvel som gjennom  radioprogrammene P2-akademiet, Norgesglasset, Nitimen og Verdt å vite.
Jan Thomas
Jan Thomas (født Jan Bertin Østervold 28. desember 1966 i Skien ) er en norsk stylist, programleder og forfatter. Jan Thomas er oppvokst i Austevoll, og bodde der fra han fylte åtte år, da han flyttet fra Skien.
Jan Thomas driver skjønnhetssalongene Jan Thomas Studio i Oslo, der dokusåpeserien Fra Hollywood til Parkveien hadde sitt utspring. Serien handlet om Jan Thomas’ liv, og gikk på TV 2 Zebra.
I 17 år bodde Jan Thomas i Hollywood, hvor han først arbeidet som skuespiller og modell. Han spilte blant annet inn en homoerotisk mykpornofilm med tittelen Mojave. Senere arbeidet han som ansvarlig stylist på flere produksjoner for de amerikanske filmselskapene Dreamworks og Universal. Han har deltatt i Skal vi danse i 2009 og vært med i Top Model Norge.
Etter at han 20. februar 2009 giftet seg med Christopher Mørch Husby (f. 1989), tok han ektefellens mellom- og etternavn og het Jan Thomas Mørch Husby. I 2015 skilte han seg fra Mørch Husby.
Krattblomsterfluer (Meligramma)
Utseende
Middelsstore (8-10 mm), slanke blomsterfluer, svarte, bakkroppen nesten alltid med gule flekker. De ligner sterkt på den nærtbeslektede slekten Melangyna men skilles fra disse på at ansiktet mangler svart midtstripe. Ansiktet er for det meste gult. Antennene er vanligvis helt mørke. Fasettøynene er nakne. Thorax er svart, mer eller mindre glinsende, bortsett fra scutellum som er gult. Beina er oftest for det meste svarte, men kan ha gule partier. Vingene er nokså smale, glassklare bortsett fra et blekbrunt vingemerke. Bakkroppens grunnfarge er dypt svart. Vanligvis har den tre par lysgule eller gulhvite flekker, men disse kan mangle. Kontrasten mellom grunnfargen og flekkene er større enn hos de fleste andre blomsterfluer, dette kan være et godt kjennetegn på denne slekten og Melangyna.
Jan Thomas
I 2018 startet han podkasten «Jan Thomas og Einar blir venner» sammen med Einar Tørnquist. Podkasten vant prisen i kategorien årets influencer underholdning under Vixen Influencer Awards 2019.
The Doorman
The Doorman er en amerikansk actionfilm fra 2020 regissert av Ryuhei Kitamura. Filmens hovedroller er besatt av Ruby Rose, Aksel Hennie, Rupert Evans og Jean Reno, og følger en tidligere marinesoldat som kjemper mot leiesoldater som har til hensikt å ødelegge leilighetsbygget hennes for å hente dyrebare kunstverk gjemt i veggene.
Om filmen
The Doorman er en thriller med norske Aksel Hennie i en av rollene. Den høyt dekorerte sersjanten Ali Gorski spilt av Ruby Rose har opplevd traumatiske hendelser mens hun tjente landet sitt, og vender hjem for å bli helbredet. Hun blir leid inn av familien Carrington som dørvakt for å passe på den historiske leiligheten deres. Mens huset står nesten påsketomt, bestemmer kriminelle leiesoldater seg for å stjele dyrebar kunst skjult i bygningen. Ali befinner seg straks i en situasjon hvor hun er det eneste som står i veien for udåden.
Krattblomsterfluer (Meligramma)
Levevis
Larvene lever av bladlus på busker og løvtrær. De voksne fluene besøker gjerne blomster. De flyr i mai-september.
Jan Thomas
Fanthomas
Fra april 2009 presenterte vgtv.no animasjonsserien Fanthomas av Anders Bye og Jesper Sundnes. I serien opptrer Jan Thomas som superhelten Fanthomas. Serien var en parodi på kjente superheltserier som Supermann og Batman. Den viste konfrontasjoner mellom Jan Thomas og andre norske kjendiser, blant annet Eyvind Hellstrøm, Alexander Rybak, Anne-Kat. Hærland og Petter Stordalen.
Krattblomsterfluer (Meligramma)
Utbredelse
Artene er utbredt i den palearktiske sone og Nord-Amerika. Begge de to artene som forekommer i Norge er meget vidt utbredt og finnes i det meste av dette området.
16–19
16–19 (sesong én kjent som 17, sesong to som 18, sesong tre som 16 og sesong fire som 19) er en norsk dramaserie for ungdom som gikk på NRK3 fra 2018 til 2021.
Kartforretning
En kartforretning er den juridiske betegnelsen på en grenseoppgang i marken etter «delingsloven». Det er rekvirenten (den som forlanger kartforretningen) som betaler omkostningene ved en kartforretning, og resultatet er et målebrev.
Grunnlag
Etter "delingsloven" av 23. juni 1978 er det «oppmålingsmyndigheten» i kommunen som skal avholde kartforretning. En kartforretning kan kreves av:
16–19
Handling
Sesong 2 omhandler 18-åringen Emrah og hans venner fra Groruddalen. Emrah fra et norsk-tyrkisk hjem på Stovner. Han trekkes mot gjengmiljø med tilgang til penger og makt. Sesongen omtales som mørkere og mer actionfylt enn de andre sesongene. Serien er som første sesong laget som en nedtellingshistorie, denne gang gjennom 18 episoder over 18 dager.
Kartforretning
Grunnlag
Dersom en eiendom skal deles, eller dersom en del av en eiendom skal festes (leies) bort for mere enn 10 år må det avholdes kartforretning.
16–19
Handling
Sesong 3 omhandler 16-åringen Ibo og hans venner fra Groruddalen. Etter at storebroren Emrah ble arrestert, står Ibo alene i verden. Denne sesongen handler mye om presset på å ha russebuss og å passe inn.
Sesong 4 omhandler 19-åringen Aisha og hennes venner fra Stovner. Hun ønsker å være fri og selvstendig, men uskrevne regler fra samfunnet gjør det vanskelig for henne.
Kartforretning
Grunnlag
Kartforretninger avholdes også for å få fastlagt grenser for en eksisterende eiendom, for å få fastlagt en enkelt grensestrekning, for å justere eksisterende grenser, eller for å få bilagt en grensetvist.
Forberedelse
Oppmålingsmyndigheten sender ut innkalling til grunneieren og til lovlige eiere eller festere av alle tilstøtende eiendommer med minimum en ukes varsel. I innkallingen opplyses om tidspunkt og fremmøtested for forretningen. Det opplyses også om mulighetene for å møte med fullmektig og om klagemulighetene. Partene bes om å medbringe dokumenter som er av betydning for grensefastsettelsen.
Utførelse
Kartforretningens administrator, (som vanligvis er en landmåler), går opp grensene i marken sammen med alle de fremmøtte partene. Eksisterende grensemerker blir merket, og omforente nye grensemerker blir avtalt og merket i marken. Plasseringen av grensemerkene blir avtegnet på en «markprotokoll», etter beste skjønn av vedkommende administrator. Eventuelle avtaler mellom partene kan også bli anmerket på markprotokollen.
Til sist blir innholdet i markprotokollen lest opp for partene, og samtlige parter underskriver markprotokollen.
Etterarbeid
Etter at forretningen er avsluttet, foretar oppmålingsmyndigheten nedsetting av de avtalte nye grensemerkene, og nøyaktig innmåling av grensepunktene i det koordinatsystem som vedkommende kommune benytter. Deretter blir målingene beregnet og tegnet opp i kommunens geografiske informasjonssystem.
Det blir foretatt kontroll med at alle lovlige parter har møtt, og eventuelle manglende fullmakter blir innhentet. Dersom en part ikke har møtt ved befaringen, blir vedkommende tilskrevet med resultatet av forretningen, og bedt om å godkjenne grensene.
Also hat Gott die Welt geliebt
Also hat Gott die Welt geliebt, BWV 68, er en kirkelig kantate komponert av Johann Sebastian Bach.
Den ble komponert i Leipzig i 1725 for andre pinsedag, som dette året var 21. mai. Verket ble også framført av Bach i perioden 1735-1740 i Leipzig.
Instrumentering og struktur
Stykket er instrumentert for tre trompeter, tre tromboner, to oboer, engelsk horn, valthorn, to fioliner, fiolonsell piccolo, bratsj, basso continuo, samt en sangsolist (sopran) og firedelt kor.
Det består av fem satser:
Synkronsvømming under Sommer-OL 2012
Synkronsvømming var med på det olympiske programmet for åttende gang under OL 2012 i London. Det ble konkurrert om to olympiske titler, duett og lagkonkurranse, begge kun for damer. Konkurransen ble avviklet i perioden 5. til 10. august i London Aquatics Centre. Russland ble beste nasjon, de vant begge konkurransene.
Program
Alle tider er lokal tid
Dagli’Brugsen
Dagli'Brugsen er en dansk kjede av mindre supermarkeder under Coop Danmark.
Kjeden, som ble grunnlagt i 1992, består pr. mars 2012 av 379 butikker over hele landet, primært beliggende i mindre byer og beboelsesområder i de større byene. Butikkene er forholdsvist små, men har et bredere sortiment enn lavprisbutikker. Alle butikkene holder åpent alle ukens dager.
Henry (tegneserie)
Henry er en amerikansk tegneserie skapt av Carl Anderson. Serien startet i søndagsbilaget til Saturday Evening Post den 19. mars 1932. I begynnelsen kunne den lille, tynne og skallete gutten si noen setninger, men etter hvert ble serien taus og pantomimisk. Henry lignet ikke på noen andre samtidige tegneseriefigurer. Han er ikke rampete som «Knoll og Tott», men heller ikke en vanlig gutt. Henry er alene og tausheten hans gjør ham fremmed for samfunnet rundt ham. Han er kreativ, impulsiv og tydeligvis helt fri. Vi ser aldri noen foreldre og han opptrer ikke på skolen.
Serien blir distribuert av King Features og siden serien ikke trenger oversettelse, har den vært brukt i mange land. I Norge har den gått i ukebladet Skippern, men også som avisstripe.
Phaeton (planet)
Phaeton, Phaëton eller Phaethon, er en hypotetisk planet som tidligere ble antatt å ha eksistert mellom banene til Mars og Jupiter. Dens ødeleggelse skal ifølge hypotesen ha ført til dannelsen av asteroidebeltet. Hypotesen ble i 1802 formulert av den tyske astronomen Heinrich Wilhelm Olbers, på bakgrunn av Titius–Bodes lov. «Loven» forsøkte å formulere en matematisk sammenheng mellom planetenes avstander fra solen.
Navnet Phaeton ble på 1900-tallet foreslått av den russiske meteorforskeren Jevgenij Leonidovitsj Krinov. Det hentyder til guden Phaëton i gresk mytologi, sønn av solguden Helios, som forsøkte å kjøre sin fars solvogn over himmelen med katastrofalt resultat og til slutt ble tilintetgjort av Zevs.
Titius-Bodes lov har til dags dato ingen vitenskapelig forklaring, og de fleste astronomer behandler den som en tilfeldighet. Teorien om at asteroidebeltet har vært en tidligere planet, har heller ingen utbredt støtte idag. Den rådende teorien er at asteroidene er planetesimaler, forløpere til protoplanetene og deretter planetene, og at Jupiters tyngdekraft hindret dem i å samles til en planet.
Apollo-asteroiden 3200 Phaethon deler den hypotetiske planetens navn.
Phaeton-hypotesen
Ifølge den nå diskrediterte Titius–Bodes lov fantes det en planet mellom banene til Mars og Jupiter. Johann Elert Bode selv oppfordret til søk etter den femte planeten. Da Ceres, den største av asteroidene i asteroidebeltet (nå regnet som en dvergplanet), ble oppdaget i 1801 ved den forutsagte posisjonen for den femte planeten var det mange som trodde denne var den savnede planeten. I 1802 oppdaget og navnga imidlertid astronomen Heinrich Wilhelm Matthäus Olbers et annet objekt i det samme baneområdet som Ceres, asteroiden Pallas.
Olbers foreslo at disse nye oppdagelsene var fregmenter av en ødelagt planet som tidligere hadde gått i bane rundt solen. Han forutsa også at flere av disse bitene ville bli funnet. Oppdagelsen av asteroiden Juno av Karl Ludwig Harding og Vesta av Olbers støttet opp om Olbers hypotese.
Teorier som omhandler dannelsen av asteroidebeltet fra ødeleggelsen av en hypitetisk femte planet er i dag samlet referert til som «forstyrrelsesteorien». Denne teorien slår fast at det en gang fantes et stort planetært medlem av solsystemet sirkulerende i det nåværende gapet mellom Mars og Jupiter som ble ødelagtt når:
I det tyvende århundre foreslo den russiske metorotisisten Jevgenij Leonidovitsj Krinov (involvert i undersøkelsene av Tunguska-eksplosjonen) at den eksploderte planeten i Olbers teori skulle kalles Phaeton etter historien i gresk mytologi.
Eksterne lenker
Pianeti ipotetici
Markus
Markus, eller Marcus, er et guttenavn av latinsk opprinnelse. På engelsk er den vanlige formen Mark. Navnet har trolig sin opprinnelse fra den romerske krigsguden Mars, og oversettes derfor ofte med «sterk kriger». Fra latin er det også forbundet med et ord som betyr «hammer», og navnet kan oversettes som «en slagkraftig mann». En kjent navnebærer er evangelisten Markus.
Utbredelse
Markus økte i popularitet i Norge fra 1990-tallet og var topp rundt 2000-årene.
I Sverige var Marcus svært vanlig i 1980- og 1990-årene.
Eksterne lenker
Marc (prénom) 마르코 Marco Márk マルクス Marko 馬爾庫斯
Daniel Gowing
Daniel Gowing (født 18. mai 1971, død mars 2017) var en newzealandsk judoka.
Han representerte New Zealand under Sommer-OL 2000 i Sydney, der han ble utslått i omspillet.
Galactik Football
Galactik Football er en fransk animert science fiction-serie som gikk på France 2 fra 2006 til 2011. Serien fulgte historien til et futuristisk fotballag – The Snow Kids – når de forsøkte å vinne «Galactik Football Cup» for sin hjemplanet Akillian, ved hjelp av The Flux – en mystisk energi, spesifikk for hver enkelt planet.
Banja Luka Challenger
Banja Luka Challenger er en profesjonell tennisturnering som blir spilt på grus. Den er en del av Challenger-touren, og ble opprettet i 2002.
Den blir spilt hvert år i Banja Luka i Bosnia-Hercegovina.
Sára Pónya
Sára Pónya (født 14. mai 1999) er en ungarsk langrennsløper og skiskytter.
Pónya har deltatt i den regionale Slavisk cup i langrenn 2017/18, der hun kom på 50.-plass totalt, og Slavisk cup i langrenn 2018/19, der hun kom på 44.-plass.
Hun deltok i VM på ski 2017, og endte der på 91.-plass på sprinten. Hun deltok i Junior-VM på ski 2018, og kom der på 75.-plass på sprinten og 80.-plass på 5 km klassisk.
Hun representerte Ungarn under Ski-VM 2021 i Oberstdorf, hvor hun ble nummer 10 i kvalifiseringen i fri teknikk, som de lavest rangerte utøverne måtte gjennom. Hun ble dermed kvalifisert for 10 km fri teknikk senere i mesterskapet.
Under Vinter-OL 2022 i Beijing, ble hun nummer 97 på 10 kilometer klassisk intervallstart.
Cogad Gáedel re Gallaib
Cogad Gáedel re Gallaib (Krigen til de irske mot de fremmede) er en irsk middelaldertekst som forteller om herjingene til vikingene i Irland og den irske kongen Brian Bórumas store krig mot dem som begynte med slaget ved Sulcoit i 967 og kulminerte i slaget ved Clontarf i 1014 hvor Brians styrker seiret, men hvor han selv ble drept. Krøniken, som sammenligner Brian Bóruma med antikkens keiser Augustus og Aleksander den store, ble skrevet tidlig på 1100-tallet, minst hundre år etter at de hendelser som ble beskrevet skjedde.
Datering
Basert på indre tekstbevis og på tekstens vesen i dens hentydninger til Brians barnebarns sønn, Muirchertach Ua Briain (død 1119), er det sannsynlig at verket ble skrevet og satt sammen en gang mellom 1103 og 1111. Cogad Gáedel re Gallaib har blitt funnet i tre tekster. Disse er Leinsterboken (ca 1160), Dublinmanuskriptet (fra 1300-tallet), og Brusselsmanuskriptet (fra 1635).
Karakteriseringen av Brian og «de fremmede»
Forfatteren gjør omfattende bruk av lange, detaljerte avsnitt som beskriver og framhever kontrasten mellom den irske kongen Brian og den «utenlandske» hæren han kjempet imot. Brian og hans tilhengere er beskrevet i begrepet i henhold til deres dyd og mot, tidvis gjentakende i bruken av superlativene, og ofte ble deres kristne bakgrunn og fromhet framhevet:
Teksten fortsetter med å fortelle at Brian og hans Dál Cais kan sammenlignes med den romerske keiser Augustus og den greske hærfører Aleksander den store, selv med å antyde at Brians sønn Murchadh «var den metaforiske Hektor av allseirende Erinn, i religion, og i tapperhet, og i mesterskap, i storsinn, og i gavmildhet.» Teksten benytter seg i stor grad på sammenligninger av mytologiske figurer og fra Bibelen, tilegner overdrevet og svulstig karaktertrekkene til Herakles og Samson til Murchadh. Grunnen til at det var Murchadh som fikk denne spesifikke hyllest til del, og ikke faren Brian Bóruma, var at sistnevnte allerede var en gammel mann i 1014.
I kontrast til den overdådige og ubeskjedne lovprisningen av Dál Cais beskriver teksten vikingene og de norrøne med voldsom vemmelse og fordømmelse i begreper som ikke er mindre hyperbolsk, bare med motsatt fortegn:
Bemerk at henvisningen til dansker og Danmark var en generell henvisning til de norrøne, slik Snorre Sturlason refererte til de som snakket med «dansk tunge», altså norrønt, ikke en spesifikk geografisk opprinnelse i seg selv.
Tekstens kritikk av de fremmede framhevet de irske og Brian ytterligere ved å sette opp en påfallende og uforsonlig forskjell i moral og religiøs karakter mellom de to gruppene.
Politisk hensikt
Krønikens hovedhensikt synes å være å lovprise og rose Brian Bóruma og således vise at nedtegnelsene av prestasjonene til Brians dynasti Dál Cais beviste at de fortjente overkongedømme i Irland framfor andre. Dette var aktuelt tema fordi kongeætten Ua Briain kjempet mot Dál Cais om overherredømmet i Irland på den tiden da denne krøniken ble skrevet. Verket er på denne måten like mye et samtidspolitisk propagandainnlegg som en gjenfortelling av fortiden.
Det er likheter i framstillingen mellom denne krøniken og den islandske Njåls saga som ble skrevet en gang rundt 1280. I 1954 postulerte forskeren Einar Olafur Sveinsson at en noe tidligere og nå tapt saga, Brjánssaga eller Brians saga, hadde blitt innlemmet i Njåls saga. De enkelte forholdene mellom de to redegjørelsene, Cogad Gáedel re Gallaib og Njåls saga, er fortsatt et emne for akademisk debatt, og de islandske kildene, da de ble skrevet ned, er av betydelig senere dato enn den irske krønike.
Forfatteren av Cogad Gáedel re Gallaib beskriver vikingene som ondskapsfulle barbarer og antyder at dublinerne er deres etterkommere. Det synes derfor som om teksten også er et forsøk på «å sette dublinerne på plass»".
Moderne forskere betrakter Cogad Gáedel re Gallaib som et stykke «glimrende propaganda», skrevet i en «bombastisk stil og full av patriotisk overdrivelser». Selv om krøniken har forblitt en verdifull kilde til informasjon om vikingtiden i Irland, er dens pålitelighet og nøyaktig tvilsom og usikker.
Sammenlignbare tekster er blant annet den tidligere Irlands fragmentariske annaler og den senere Caithréim Chellacháin Chaisil (Cellachán av Cashels seierrike karriere).
Struktur og hovedfigurer
Fortellingen i Cogad Gáedel re Gallaib begynner med ankomsten til den tyranniske Ivar av Limerick, noe som skjer først etter en lang introduksjon. Den første delen av krøniken synes å være satt sammen hovedsakelig fra annaler og kilder som ikke lenger eksisterer, og den har derfor stor historisk interesse.
Seksjonen Munster utgjør en fjerdedel av den totale teksten i Cogad Gáedel re Gallaib. De viktigste figurene som blir omtalt er:
Harald Hansen (friidrett)
Harald Nikolai Hansen (født 4. mai 1911, død 5. februar 1968) var en norsk friidrettsutøver som representerte IL Skjalg.
Han vant 4 NM-gull i høyde uten tilløp og lengde uten tilløp i perioden 1938–1940.
Superretometerfordeler
En superretometerfordeler er en fiktiv oppfinnelse laget av Reodor Felgen kjent fra Flåklypa-universet. Den gjør det mulig å øke «karadialeffekten» (noen ganger kalt «korrealeffekten») med over 110 prosent (nærmere bestemt 112 prosent) og gir «sprut til tusen». Felgen har ikke publisert detaljer om virkemåten til oppfinnelsen, men delen kan se ut til å fungere som en slags elektrisk fordeler. Oppfinnelsen ble først lansert i Flåklypa Tidende som en sensasjonell oppfinnelse som det var uklart hva kunne brukes til. I spillefilmen Flåklypa Grand Prix kommer det frem at Rudolf Blodstrupmoen har stjålet oppfinnelsen og brukt den som en svært sentral del i sin raserbil Boomerang Rapido. Blodstrupmoen slenger med leppa og utfordrer hvem som helst til å stille opp mot ham i billøp, og Felgen svarer ved å bygge sin egen raserbil Il Tempo Gigante hvor hans egen implementasjon av superretometerfordeleren også er en svært sentral del, men blir imidlertid utsatt for sabotasje.
Shu-Aib Walters
Shu-Aib Walters (født 26. desember 1981 i Cape Town i Western Cape) er en fotballspiller fra Sør-Afrika som spiller som målvakt for Ajax Cape Town i Premier Soccer League (PSL).
Walters, som er en av de få muslimske spillerne i PSL, kommer fra Mowbray. Han huskes av Maritzburg United-fans for en spektakulær redning mot Orlando Pirates-spissen Siphelele Mthembu på Harry Gwala Stadium.
Ottar Hellevik
Ottar Hellevik (født 20. juni 1943) er en norsk samfunnsforsker og statistiker.
Han har vært professor ved institutt for statsvitenskap ved Universitetet i Oslo siden 1986. Han har særlig forsket på meningsmålinger og samfunnsvitenskapelig metode. Hellevik har skrevet den mest brukte innføringboka i kvantitativ metode i samfunnsvitenskap som gjennom flere revisjoner har vært i bruk siden 1971.
Hellevik har også vært faglig leder for intervjuprosjektet Norsk Monitor ved Ipsos (tidligere MMI) siden oppstarten i 1984. Dette arbeidet populariserte han i boka «Nordmenn og det gode liv» fra 1996. I 2008 utga han boka «Jakten på den norske lykken». Dette var en introduksjon til lykkeforskning og benyttet empiri fra Norsk Monitor og internasjonal forskning for å undersøke om lykke var målbart og hvilke faktorer som fører til lykkelig liv. I boka argumenterte han for at personer med idealistisk verdisett oftere ville føle seg lykkeligere enn personer som var opptatt av materielle verdier.
I 2011 utga han en bok om bruk og misbruk av meningsmålinger, "Mål og mening. Om feiltolking av meningsmålinger", som var eksemplifisert med hvordan nyhetsmediene (mis-)brukte statistikk.
Hartwig Löger
Hartwig Löger (født 15. juli 1965 i Selzthal) en en østerriksk politiker fra ÖVP og forretningsmann som fra 28. mai til 3. juni 2019 var fungerende kansler og leder for landets forretningsministerium. Löger har tidligere vært visekansler og finansminister. Han overtok vervet da Sebastian Kurz måtte gå av på grunn av et mistillitsvotum som følge av en partifinansieringsskandale i koalisjonspartneren FPÖ.
Véronique Brouquier
Véronique Brouquier (født 28. mai 1957), fransk fekter som deltok i de olympiske leker 1980 i Moskva og 1984 i Los Angeles.
Brouquier ble olympisk mester i fekting under Sommer-OL 1980 i Moskva. Hun var med på det franske laget som vant lagkonkurransen i florett for damer foran Sovjetunionen og Ungarn. De andre på laget var Isabelle Bégard, Brigitte Gaudin, Pascale Trinquet og Christine Muzio.
Fire år senere, under Sommer-OL 1984 i Los Angeles, vant hun en bronsemedalje i lagkonkurransen i florett med det franske laget som kom på tredjeplass bak Vest-Tyskland og Romania.
Offentlig skole
Offentlige skoler er preget av stor variasjon fra land til land. Innholdet i undervisningen er vanligvis bestemt av myndighetene.
Offentlige skoler skiller seg fra privatskoler ved at undervisningen i regelen er gratis (men i mange tilfeller må foreldrene eller elevene selv bekoste læringsmateriell). Ofte vil det være en kvalitetsmessig forskjell mellom offentlige skoler og privatskoler, der de foreldrene som har råd til det sender barna på privatskole. Dette gjelder ikke bare i den tredje verden, men også i vestlige land. Hvor godt utbygget de offentlige skolene er varierer fra land til land.
I Norge har myndighetene lenge bekostet driften av skoler som tilbyr undervisning opp til en viss alder. Det offentlige skoletilbudet har blitt utvidet i moderne tid, slik at myndighetene fra ca. 1920 også tilbød undervisning på gymnasienivå.
Ben Sonnemans
Ben Sonnemans (født 13. januar 1972) er en nederlandsk judoka.
Han representerte Nederland i Sommer-OL 2000 i Sydney, der han ble slått ut i omkamp.
Lada (gudinne)
Lada eller Lado er i henhold til slavisk mytologi i førkristen tid navnet på en kvinnelig guddom som kan assosieres i aspekter som harmoni, glede, ungdom, kjærlighet og skjønnhet. Mer spesifikt var hun en fruktbarhetsgudinne knyttet særskilt til våren, ekteskap og kjærlighet.
Ordet «Lado» opptrer i mange slavisk og baltiske folkesanger og bryllupssanger, særskilt de som ble sunget under Ivan Kupala, midtsommerfesten, og andre sommerfestivaler. Det er ingen primære kilder for guddommen, men er dokumentert i sekundære og indirekte kilder.
Etymologi
Betydningen av ordet «Lada/Lado», om det faktisk finnes en, er uklar. Hypotetiske urslaviske *ladъ, i betydningen «harmoni, samstemt», noe som kan avledes til «vakker» etc, men er av ukjent opprinnelse.
Historie
Lucas fra Wielki Koźmin, en lærd og rektor ved Universitetet i Kraków, omtalte i en kommentar, skrevet en gang i tiden 1405-1412, at Lada var en av flere guder som tidligere ble dyrket i Polen (de andre var Jassa og Nia).
De fleste av disse guddommene ble senere inkludert i lister av polske førkristne guddommer av Jan Długosz i 1480 i hans Annales seu cronicae incliti Regni Poloniae, og deretter av Maciej Miechowita i hans Chronica Polonorum rundt 1519.
Den kroatiske etnolog Vitomir Belaj har studert et stort antall sanger tilknyttet sommerfestivaler i ulike slaviske områder. Ikke alle har direkte referanser til Lada/Lado, men gjerne en figur ved navn Ivan eller Ivo, det vil si Johannes, løst assosiert med Johannes Døperen, hvis kristne helligdag om sommeren. Sangene har derimot ingen likhet med den kristne helgen eller et særskilt kristent innhold. Belaj mener at i disse sangene er Ivan/Ivo et navn som erstatter en eldre slavisk guddom som ble feiret om sommeren, og ved innføringen av kristendommen, ble den førkristne feiringen isteden erstattet av en feiring av Johannes Døperen. Belaj har foreslått å identifisere denne tapte guddommen med Jarilo, en betydelig slavisk guddom for vegetasjon, høsting og fruktbarhet.
Tilsvarende har Nikola Begović i Srpske narodne pjesme iz Like i Banije (1885) dokumentert en serbisk Lado-sang sunget av unge piker som sto i sirkel og som viser at førkristne forestillinger levde videre i kristen forkledning. Omkvedet er «Lado er vakker!»
Klosterkirken Saint-Remi
Klosterkirken Saint-Remi (fransk: Basilique Saint-Remi de Reims) er en basilika, bygget fra 1005 til 1049 i byen Reims i regionen Grand Est, Frankrike. Kirken inneholder relikvier etter Reims' byhelgen Remigius av Reims, biskop av Reims, som døpte den frankiske kong Klodvig I her før kirken ble bygd. En statue av den berømte dåpen og av biskopen står utenfor. Kirken inneholder også flere andre graver.
Makedonski Železnici
Makedonski Železnici (MŽ) (makedonsk: Македонски Железници, kan oversettes til «Makedonias Statsbaner») er Nord-Makedonias statlige og eneste jernbaneselskap. Det har sitt hovedsete i hovedstaden Skopje, og står for både passasjer- og godstransport. Selskapet driver et normalsporet (1 435 mm) jernbanenettverk på 925 km, hvorav 315 km er elektrifisert ved 25 kV 50 Hz AC. Nord-Makedonias UIC-landskode er 65, som tidligere var eierkoden for det norske privatbaneselskapet Hydro Transport.
Den første normalsporede linjen i området, fra Skopje til Thessaloniki (i dagens Hellas), ble bygget i 1873.
Drift
Landet har et godt utbygd jernbanenettverk. Det er forbindelse til Kosovo via Volkovo i nordvest, til Serbia via Tabanovci i nord og til Hellas via Gevgelija i sørøst og via Kremenica i sørvest. Midtpunktet for togtrafikk i landet er Skopje sentralstasjon.
Innenlandstrafikk
Alle innenlandsruter opereres av MŽ, med forbindelser fra Skopje til Tetovo, Gostivar og Kičevo i vest, til Volkovo i nordvest, til Kumanovo og Tabanovci i nord, til Sveti Nikole, Štip og Kočani i øst, til Veles, Negotino og Gevgelija i sør/sørøst og til Bogomila, Prilep og Bitola i sørvest.
Internasjonal trafikk
Hovedbanen i nord-sør retning fra Niš i Serbia til havnen i Thessaloniki ved Egeerhavet (Paneuropeiske transporkorridor 10), går forbi Kumanovo, Skopje, Zelenikovo, Veles, Negotino, Demir Kapija, Miravci og Gevgelija.
Intercitytog forbinder Kumanovo, Skopje, Zelenikovo, Veles, Negotino (Kavadarci), Demir Kapija, Miravci (Valandovo) og Gevgelija (Bogdanci) med Serbia og Hellas. Traséer til Bulgaria går via Niš i Serbia and via Thessaloniki i Hellas. Intercitytog forbinder også Skopje med Kosovo.